er det bedst at outsource sin seo eller gøre det hele selv?
min erfaring er, at det faktisk er bedst med en kombination.
der er store fordele ved at lave en del af arbejdet selv. ikke mindst fordi dine interne omkostninger typisk vil være en hel del lavere pr. time, end det eksterne rådgivere og håndværkere koster. derudover får du gennem arbejdet med seo en bedre fornemmelse for detaljerne og kan dermed stille bedre krav til en leverandør.
til gengæld kan det være svært for dig eller egne medarbejdere, at følge lige så godt med i udviklingen og få den bredere erfaring, som rådgivere, der ikke laver andet end seo, typisk kan opnå.
en kombination, hvor du laver en del af det praktiske arbejde selv suppleret af den nødvendige rådgivning og sparring fra en dygtig rådgiver, giver som regel de bedste resultater til den laveste pris.